**Пытанне:** Ці магу я атрымаць паўторнае пасведчанне аб заключэнні шлюбу, калі я разведзена?

**Адказ:** У адпаведнасці з артыкулам 202 Кодэкса Рэспублікі Беларусь аб шлюбе і сям'і (далей - Кодэкс) аддзел загса не мае права выдаваць паўторнае пасведчанне аб заключэнні шлюбу, калі гэты шлюб спынены або прызнаны судом несапраўдным. Шлюб спыняецца з прычыны смерці або аб'яўленні ў судовым парадку памерлым аднаго з супругаў, а пры жыцці мужа і жонкі - з прычыны скасавання шлюбу (артыкул 34 Кодэкса). У выпадку неабходнасці пацвярджэння факта рэгістрацыі заключэння шлюбу, аддзелам загса можа быць выдадзена даведка ўстаноўленай формы.

**Пытанне:** Нядаўна выйшла замуж, засталася на сваім дзявочым прозвішчы. Цяпер хачу перайсці на прозвішча мужа, які парадак яго змены?

Адказ: У адпаведнасці з ч.1 артыкула 21 Кодэкса Рэспублікі Беларусь аб шлюбе і сям'і (далей - Кодэкс) пры заключэнні шлюбу супругі па сваім жаданні абіраюць прозвішча аднаго з супругаў у якасці іх агульнага прозвішча або кожны з іх захоўвае сваё дашлюбнае прозвішча.

Згодна з ч.5 артыкула 21 Кодэкса змяненне мужам або жонкай або адным з іх прозвішча, выбранага пры заключэнні шлюбу ў органах, якія рэгіструюць акты грамадзянскага стану, на прозвішча другога супруга, двайное прозвішча, якое складаецца іх дашлюбных прозвішчаў супругаў, ажыццяўляецца адзін раз у парадку, устаноўленым для ўнясення змен у запісе актаў грамадзянскага стану. Змяненне мужам і жонкай або адным з іх прозвішча ў іншых выпадках ажыццяўляецца ў парадку, устаноўленым гэтым Кодэксам і іншымі актамі заканадаўства для перамены прозвішча, уласнага імя, імя па бацьку.

Такім чынам, зацікаўленай асобе неабходна звярнуцца ў аддзел загса або па месцы жыхарства (месца жыхарства вызначаецца адзнакай у пашпарце) або па месцы знаходжання запісу акта аб заключэнні шлюбу. Пры сабе неабходна мець дакумент, які пацвярджае асобу, і пасведчанне аб заключэнні шлюбу.

На падставе заявы будуць унесены адпаведныя змены ў прозвішча мужа (жонкі) пасля заключэння шлюбу і выдадзена новае пасведчанне аб заключэнні шлюбу. Пры атрыманні новага пасведчання аб заключэнні шлюбу пасля ўнесеных змяненняў заяўнікам аплачваецца дзяржаўная пошліна ў памеры 1 базавай велічыні. Тэрмін ажыццяўлення адміністрацыйнай працэдуры, як правіла, не перавышае 10 дзён з дня падачы заявы, калі няма неабходнасці праводзіць дадатковую праверку або запытваць звесткі і (або) дакументы ад іншых дзяржаўных органаў, іншых арганізацый Рэспублікі Беларусь. На працягу месячнага тэрміну заяўнік павінен зрабіць абмен дакумента, які сведчыць асобу, на новае прозвішча.